JEGYZŐKÖNYVI  KIVONAT
a képviselő-testület 2006. november 9-i nyílt üléséről

NAPIREND ELŐTT

Bizottságok nem képviselő-testületi tagjainak eskütétele

a.)	Tájékoztató a két testületi ülés között történt fontosabb  eseményekről

H A T Á R O Z A T
955/2006.(XI.9.) Ökt. h.
A képviselő-testület a két testületi ülés között történt fontosabb eseményekről szóló tájékoztatót tudomásul veszi.
(A testület a határozatot 18 szavazattal, 0 ellenszavazattal, 1 tartózkodás mellett elfogadta.)

b.)	Képviselői kérdések

H A T Á R O Z A T
956/2006.(XI.9.) Ökt. h.
A képviselő-testület 2006. november 9-i ülésén napirendre tűzi:
Napirend előtt:
Bizottságok nem képviselő-testületi tagjainak eskütétele
SZMSZ 21. § (6), (7) bek. alapján 1 óra időtartamban, folytatás napirend után:
a.)	Tájékoztató a két testületi ülés között történt fontosabb eseményekről
b.)	Képviselői kérdések

Napirend:
1.)	Javaslat a Kispest Közbiztonságáért elismerő címek és oklevelek adományozására
(Ötv. alapján zárt ülésen tárgyalandó)
2.)	Szociális ügyekben keletkezett fellebbezések 
	(Ötv. alapján zárt ülésen tárgyalandó)
3.)	Rafael János és Rafaelné Rafael Etel fellebbezése a Bp. XIX., Hunyadi u. 96.  fsz. 4. sz. lakás ingatlan engedély nélküli bővítés fennmaradásának ügyére vonatkozó 122/2006.(V.129.) számú Vb. határozattal kapcsolatban
(Ötv. alapján zárt ülésen tárgyalandó)
4.)	Bp. Főv. XIX. ker. Kispest Önkormányzatának …/2006.(    ) rendelete az Önkormányzat Képviselő-testületének Szervezeti és Működési Szabályzatáról szóló többször módosított és kiegészített 5/2003.(III.17.) rendelet módosításáról és kiegészítéséről
5.)	Javaslat fővárosi küldött személyére
6.)	A Vak Bottyán u. 81. sz. ingatlanrész kivásárlása
7.)	Javaslat peres eljárás befejezésére
8.)	Tájékoztató a 2006/2007. tanév indításáról
9.)	Téli szüneti ügyelet
10.)	Beszámoló az OMEGA Kht. 2006. január 1 - augusztus 31. közötti időszak tevékenységéről
11.)	Tájékoztató a 2006. december 27-29-i munkarend változásról a Polgármesteri Hivatal és a GESZ önálló intézmény vonatkozásában
Napirend után
Képviselői kérdések folytatása (SZMSZ 21. § (7) bek. alapján)
(A testület a határozatot 26 szavazattal, 0 ellenszavazattal, 0 tartózkodás mellett elfogadta.)

A napirend 1., 2. és 3. pontjai zárt ülés keretében kerültek megtárgyalásra.

A NAPIREND NEGYEDIK PONTJA
Bp. Főv. XIX. ker. Kispest Önkormányzatának …/2006.(    ) rendelete az Önkormányzat Képviselő-testületének Szervezeti és Működési Szabályzatáról szóló többször módosított és kiegészített 5/2003.(III.17.) rendelet módosításáról és kiegészítéséről

H A T Á R O Z A T
993/2006.(XI.9.) Ökt. h.
A képviselő-testület egyetért dr. Balogh Pál képviselő javaslatával, és az SZMSZ-ben a Foglalkoztatáspolitikai tanácsnok feladatkörében törlésre kerül, hogy az OMEGA Kht-t felügyeli.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
994/2006.(XI.9.) Ökt. h.
A képviselő-testület egyetért dr. Balogh Pál képviselő javaslatával, és az SZMSZ-ben a Foglalkoztatáspolitikai tanácsnok feladatköre kiegészül azzal, hogy:
„Elemzi a Kispesten kialakult foglakoztatási helyzetet, és javaslatot tesz az önkormányzat feladataira.”
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
995/2006.(XI.9.) Ökt. h.
A képviselő-testület egyetért dr. Balogh Pál képviselő javaslatával, miszerint az SZMSZ-ben a Foglalkoztatáspolitikai tanácsnok feladatköre egészüljön ki azzal, hogy:
„Szervezi és biztosítja a Fővárosi Munkaügyi Központtal való együttműködés során az igényeknek megfelelően a közhasznú és közcélú munkások foglalkoztatását.”
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
996/2006.(XI.9.) Ökt. h.
A képviselő-testület egyetért dr. Lélfai Koppány képviselő javaslatával, és az SZMSZ 2. sz. mellékletében szereplő Társadalmi Kapcsolatok Bizottsága feladatköre az alábbiakkal egészüljön ki:
„Véleményezi a testvérvárosi kapcsolat létesítésére vonatkozó képviselő-testületi előterjesztéseket, a polgármesterrel egyetértésben kapcsolatot tart a testvérvárosokkal.”
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
997/2006.(XI.9.) Ökt. h.
A képviselő-testület egyetért a kiosztott előterjesztésben szereplő, és az SZMSZ Előkészítő Munkacsoport által javasolt módosításokkal, miszerint a jelen rendelet 1. § (3) bekezdése az alábbiak szerint módosuljon:
„A rendes ülést minden hónap harmadik keddjére 14.00 órára kell összehívni.”
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
998/2006.(XI.9.) Ökt. h.
A képviselő-testület egyetért az SZMSZ Előkészítő Munkacsoport által javasolt módosítással, miszerint az 5/2003.(III.17.) sz. rendelet 14. § (4) bekezdése helyébe az alábbi rendelkezés lép:
„Amennyiben a testület a rendes ülésnapon az elfogadott napirendek megtárgyalását 20.00 óráig nem fejezi be, a már tárgyalt napirend határozathozatalát követően a polgármester (levezető elnök) javaslatot tehet az ülés elnapolására a képviselő-testületnek. Az elnapolt ülést legkorábban a következő hét kedd 14.00 órára kell összehívni. Az esetlegesen elnapolt ülés időpontja a meghívóban minden esetben kerüljön feltüntetésre.”
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
999/2006.(XI.9.) Ökt. h.
A képviselő-testület egyetért az SZMSZ Előkészítő Munkacsoport által javasolt kiegészítéssel, miszerint a jelen rendelet-tervezet 2. sz. mellékletében a bizottságok feladatköre témakörhöz, a költségvetési és közbeszerzési bizottság feladatkörében szereplő: „ellenőrizheti a pénzkezelési szabályzat, a bizonylati rend és a bizonylati fegyelem megtartását.” Ez a feladat beiktatásra kerül a pénzügyi bizottság feladatkörei közé is.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
1000/2006.(XI.9.) Ökt. h.
A képviselő-testület egyetért az SZMSZ Előkészítő Munkacsoport által javasolt módosítással, miszerint a jelen rendelet-tervezet 2. sz. mellékletében a közművelődési oktatási sport ifjúságpolitikai és egészségügyi bizottság feladatkörében szereplő javaslatot tesz felsorolás 5. francia bekezdésében „döntésre előkészíti a területen felügyeletet ellátó alpolgármesterrel együttműködve a kerület rövidebb és hosszabb távú koncepcióját.” mondatból az „oktatási és szociális tanácsnokkal, valamint” mondatrész törlésre kerül.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
1001/2006.(XI.9.) Ökt. h.
A képviselő-testület egyetért az SZMSZ Előkészítő Munkacsoport által javasolt módosítással, miszerint a jelen rendelet-tervezet 2. sz. mellékletében a társadalmi kapcsolatok bizottság feladatköréből, a „kapcsolatot tart a bűnmegelőzéssel kapcsolatos civil szervezettel, valamint e téren a szakbizottsággal és tanácsnokkal” feladat, átkerül a városüzemeltetési és közbiztonsági bizottság feladatkörei közé. 
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
1002/2006.(XI.9.) Ökt. h.
A képviselő-testület egyetért az SZMSZ Előkészítő Munkacsoport által javasolt módosítással, miszerint a jelen rendelet-tervezet 2. sz. mellékletében a társadalmi kapcsolatok bizottsága feladatai között szerepel, „döntés előtt véleményezi a kerületi utcanevek, emléktábla, szoborállításra vonatkozó javaslatokat, kezdeményezéseket” feladat beiktatásra kerül a várospolitikai bizottság feladatai közé is.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
1003/2006.(XI.9.) Ökt. h.
A képviselő-testület tudomásul veszi, hogy a közművelődési oktatási sport ifjúságpolitikai és egészségügyi bizottság tagjának neve helyesen: Swiderszky Lászlóné.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

34/2006. sz. R E N D E L E T 
A képviselő-testület a befogadott és megszavazott módosításokkal megalkotja a Bp. Főv. XIX. ker. Kispest Önkormányzat képviselő-testületének 34/2006.(     ) sz. rendeletét az Önkormányzat Képviselő-testületének Szervezeti és Működési Szabályzatáról szóló többször módosított és kiegészített 5/2003.(III.17.) rendelet módosításáról és kiegészítéséről.
(A testület a rendeletet 25 szavazattal, 0 ellenszavazattal, 0 tartózkodás mellett elfogadta.)

A NAPIREND ÖTÖDIK PONTJA
Javaslat fővárosi küldött személyére

H A T Á R O Z A T
1004/2006.(XI.9.) Ökt. h.
A képviselő-testület fővárosi küldöttnek Patek Gábor urat megbízza.
Felkéri a polgármestert, hogy a határozatot a főpolgármester részére küldje meg.
Határidő:	azonnal
Felelős:	Gajda Péter
polgármester
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND HATODIK PONTJA
A Vak Bottyán u. 81. sz. ingatlanrész kivásárlása

H A T Á R O Z A T
1005/2006.(XI.9.) Ökt. h.
A képviselő-testület egyetért azzal a javaslattal, hogy a Vak Bottyán u. 81. sz. ingatlanrész kivásárlására vonatkozó előterjesztést vegyék le napirendről, készüljön új előterjesztés, melyet a Tulajdonosi Bizottság következő ülésén tárgyaljon meg, ezt követően kerüljön ismét a képviselő-testület elé. 
(A testület a határozatot 13 szavazattal, 6 ellenszavazattal, 4 tartózkodás mellett elfogadta.)

A NAPIREND HETEDIK PONTJA
Javaslat peres eljárás befejezésére

H A T Á R O Z A T
1006/2006.(XI.9.) Ökt. h.
A képviselő-testület úgy dönt, hogy hozzájárul a Győrffy-téri lakók által szavatossági hibák miatt indított peres eljárás lezárására olyképpen, hogy a felperesek követelése fejében a  telek-törlesztések elmaradása miatti 7 493 278 Ft azaz Hétmillió-négyszázkilencvenháromezer-kettőszázhetvennyolc forint érvényesítésétől eltekint.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
1007/2006.(XI.9.) Ökt. h.
A képviselő-testület vállalja peres illeték megfizetését és a felpereseket képviselő ügyvéd részére a felperesek által megelőlegezett szakértői díjak, illetőleg ügyvédi munkadíj fejében 1 600 000 Ft átutalását a felpereseket képviselő dr. Sziráki Gábor részére, s ezzel a hét éve tartó peres eljárást befejezettnek tekinti.
(A testület a határozatot 23 szavazattal, 0 ellenszavazattal, 2 tartózkodás mellett elfogadta.)

H A T Á R O Z A T
1008/2006.(XI.9.) Ökt. h.
A képviselő-testület felhatalmazza a polgármestert a Megállapodás aláírására.
Határidő:	azonnal
Felelős:	Gajda Péter
polgármester
(A testület a határozatot 24 szavazattal, 0 ellenszavazattal, 1 tartózkodás mellett elfogadta.)

A NAPIREND NYOLCADIK PONTJA
Tájékoztató a 2006/2007. tanév indításáról

H A T Á R O Z A T
1009/2006.(XI.9.) Ökt. h.
A képviselő-testület a 2006/2007. tanév indításáról szóló előterjesztést elfogadja.
(A testület a határozatot 23 szavazattal, 0 ellenszavazattal, 3 tartózkodás mellett elfogadta.)

A NAPIREND KILENCEDIK PONTJA
Téli szüneti ügyelet

H A T Á R O Z A T
1010/2006.(XI.9.) Ökt. h.
A képviselő-testület engedélyezi, hogy a XIX. kerületi saját fenntartású óvodák 2006. december 27-29. közötti időszakban zárva tartsanak, és az ügyeletet a kerületi óvodáskorú gyermekek tekintetében a Mese-Vár Óvoda (Zrínyi u. 154.) lássa el. 
(A testület a határozatot 26 szavazattal, 0 ellenszavazattal, 0 tartózkodás mellett elfogadta.)

H A T Á R O Z A T
1011/2006.(XI.9.) Ökt. h.
A képviselő-testület engedélyezi, hogy a XIX. kerületi saját fenntartású bölcsődék 2006. december 27-29. közötti időszakban zárva tartsanak, és az ügyeletet a kerületi bölcsődés korú gyermekek tekintetében a Harangvirág Bölcsőde (1195 Bp. Zalaegerszeg u. 158.) lássa el. 
(A testület a határozatot 26 szavazattal, 0 ellenszavazattal, 0 tartózkodás mellett elfogadta.)

A NAPIREND TIZEDIK PONTJA
Beszámoló az OMEGA Kht. 2006. január 1 - augusztus 31. közötti időszak tevékenységéről

H A T Á R O Z A T
1012/2006.(XI.9.) Ökt. h.
A képviselő-testület az OMEGA Kht. 2006. január 1 – augusztus 31. közötti időszak tevékenységéről szóló beszámolót elfogadja.
(A testület a határozatot 25 szavazattal, 0 ellenszavazattal, 1 tartózkodás mellett elfogadta.)

A NAPIREND TIZENEGYEDIK PONTJA
Tájékoztató a 2006. december 27-29-i munkarend változásról a Polgármesteri Hivatal és a GESZ önálló intézmény vonatkozásában

H A T Á R O Z A T
1013/2006.(XI.9.) Ökt. h.
A képviselő-testület a polgármesteri hivatal és a GESZ 2006. december 27-29-e között történő zárva tartását az előterjesztésben foglaltak szerint tudomásul veszi.
(A testület a határozatot 26 szavazattal, 0 ellenszavazattal, 0 tartózkodás mellett elfogadta.)

kmf.

dr. Istvánfi Sándor			Gajda Péter
        jegyző			            polgármester